stanford-oval/wikipedia huggingface dataset:
דניאל ברנדנסטיין

| --- | --- |

דניאל ברנדנסטיין, 1984
 לידה:  17 בינואר 1943 (בן 81) ווטרטאון, ויסקונסין
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  University of Wisconsin–River Falls  בית הספר לטייסי ניסוי של הצי האמריקאי 
 עיסוק בעבר:  טייס
 עיסוקים נוספים:  טייס ניסוי
 תקופת השירות:  1978–1992 (כ־14 שנים)
 דרגה:  קפטן
 זמן שהייה בחלל:  32 ימים, 21 שעות ו-3 דקות
 ביוגרפיה בנאס"א:  דניאל ברנדנסטיין
 משימות
 STS-8,‏ STS-51-G,‏ STS-32,‏ STS-49
    
 עיטורים
  לגיון ההצטיינות  צלב התעופה המצוינת    מדליית השירות העילאי של מחלקת ההגנה   אות שירות ההגנה הלאומי   מדליית השירות הראוי לשבח של מחלקת ההגנה  מדליית האוויר (17 פעמים) לגיון הכבוד  מדליית השרות בווייטנאם  מדליית שירות מצוין של נאס"א (פעמיים)  מדליית המנהיגות הבולטת של נאס"א (פעמיים)   מדליית הטיסה בחלל של נאס"א (4 פעמים)
 
דניאל ברנדנסטיין (באנגלית: Daniel Charles Brandenstein ;‏ נולד ב-17 בינואר 1943 ווטרטאון, ויסקונסין) הוא טייס קרב ואסטרונאוט בתוכנית מעבורות החלל לשעבר של נאס"א.
קורות חיים

דניאל ברנדנסטיין נולד בעיירה ווטרטאון שבמדינת ויסקונסין. לאחר סיום בית הספר הוא למד תואר ראשון במתמטיקה ופיזיקה באוניברסיטה מקומית. בשנת 1965 הוא התגייס לצי ארצות הברית ונשלח לקורס טיס. בשנת 1967 הוא הוצב ביחידה מבצעית כטייס "A-6 אינטרודר". בשנים 1968–1970 הוא שירת על סיפון נושאות מטוסים Constellation ו-Ranger באזור וייטנאם. בתקופה זו הוא ביצע 192 טיסות מבצעיות. בהמשך הוא עבר קורס טייסי ניסוי והיה מדריך טייס.
שירות בתחום החלל

בשנת 1978 ברנדנסטיין נבחר ליחידת האסטרונאוטים של נאס"א. הוא היה בצוות קרקע של מספר משימות. בשנת 1983 הוא השתתף במשימת STS-8 של מעבורת החלל צ'לנג'ר כטייס (ריצ'רד טרולי היה מפקד צוות). במשימת STS-51-G בשנת 1985 הוא היה מפקד צוות של מעבורת החלל דיסקברי. 1990 הוא היה מפקד צוות שהמריא על סיפון מעבורת החלל קולומביה בטיסה שהייתה חריגה ונמשכה 10 ימים. בשנת 1992 הוא היה מפקד צוות של STS-49 על מעבורת החלל אנדוור.
בשנים 1987–1992 ברנדנסטיין היה מנהל משרד האסטרונאוטים של נאס"א. הוא עזב את נאס"א בשנת 1992.
לאחר פרישה מנאס"א

לאחר פרישה מנאס"א ברנדנסטיין עבד בלוקהיד מרטין בתפקיד ניהולי. בהמשך הוא עבד ב-United Space Alliance.
טונגה

ערך זה עוסק במדינה באוקיאניה. אם התכוונתם לעיירה בקמרון, ראו .
ממלכת טוֹנְגָה, או בקיצור טוֹנְגָה (בטונגאית: Puleʻanga Fakatuʻi ʻo Tonga; מבוטא טונגו) היא מדינת איים בדרום האוקיינוס השקט, בערך בשליש הדרך בין ניו זילנד לבין הוואי. היא נמצאת מדרום לסמואה וממזרח לפיג'י.
אטימולוגיה

בשפות פולינזיות רבות, כולל טונגאית, המילה "טונגה" פירושה "דרום", שכן הארכיפלג בו שוכנת המדינה הוא הקבוצה הדרומית ביותר של האיים במרכז פולינזיה.
היסטוריה

כבר במאה ה-10 פיתחה החברה הטונגאית שושלת של כהני דת קדושים, שבמשך הזמן היו לשליטים.
מאז החלו, במאה ה-17 הקשרים עם האירופאים, נעשו מנהיגים אלה למלכים.
בשנת 1875 הסתיימה מלחמת אזרחים ארוכה עם עלייתו לכס המלוכה של טאופאהאו (ששינה את שמו לג'ורג' טופו הראשון אחרי התנצרותו). בשנות מלכותו אישרה ממלכת טונגה את חוקתה הראשונה. בשנים שלאחר מכן חתמה טונגה על הסכמים עם המדינות גרמניה וארצות הברית, בהם הוכרה ריבונותה של טונגה. בגלל קשיים פנימיים הולכים וגוברים, ניהלה טונגה משא ומתן עם בריטניה וב-1900 הייתה לשטח חסות בריטי. ב-1905 קיבל הקונסול הבריטי זכות וטו על קשרי החוץ של טונגה. ב-1918 עלתה על כס המלכות המלכה סאלוטה טופו השלישית, והיא שלטה על המדינה עד 1965. את מקומה ירש המלך טאופאאהאו טופוו הרביעי.
טונגה הייתה בין עשר המדינות הראשונות שהכריזו כבר בספטמבר 1939 מלחמה על גרמניה הנאצית.
בשנת 1958 נחתם הסכם ידידות בין טונגה לבין בריטניה אשר איפשר מינוי מושל בריטי במקום. ביוני 1970 זכתה טונגה בעצמאות.
בשנת 2008 הודיע המלך ג'ורג' טופו החמישי, כי הוא מוותר על רוב סמכויותיו, ומסיים מאות שנים של מונרכיה אבסולוטית. ב-18 במרץ 2012 נפטר המלך ג'ורג' טופו החמישי בבית חולים בהונג קונג, בתור המלך האחרון בעל סמכות אבסולוטית.
פוליטיקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
טונגה היא מונרכיה חוקתית. המלך, משפחתו וכן קבוצה אליטיסטית מצומצמת חיים בעושר רב לעומת רוב יתר האזרחים, וישנו נוהג חברתי ותרבותי עמוק שלא לבקר אותם ואת שיטת המלוכה. השלטון מעניק חינוך חובה חינם. לשלטון יש שליטה כוללת על הקרקע ברחבי המדינה, אשר לא ניתנת למכירה לזרים.
התנועה הדמוקרטית במדינה מנסה לקדם רפורמות רבות, בהן ייעול מערכת הבחירות, אך ללא ביטול מוסד המלוכה הנהנה מתמיכה עממית רחבה. ישנו שוויון בין גברים לנשים בתחומי התעסוקה ונגישות לרפואה ולחינוך, אם כי יש אפליה לרעה של נשים בתחומי הקרקעות, הפוליטיקה ויחס ממשרדי הממשלה.
פוליטיקה > יחסי חוץ

הממשל בטונגה פיתח בשנים האחרונות יחסים דיפלומטיים וכלכליים ענפים עם מדינות אסיה. בנוסף על כך, ישנו יחס חם מאוד עם ארצות הברית, אוסטרליה וניו זילנד. למרות היחסים הטובים בין שתי המדינות, הממלכה המאוחדת סגרה את הנציבות שלה במדינה בשנת 2006, אם כי היא הוקמה מחדש בינואר 2020. טונגה חברה בארגונים רבים של המדיניות באוקיינוס השקט.[דרוש מקור]
פוליטיקה > יחסי חוץ > יחסי טונגה-ישראל

שתי המדינות מכירות זו בזו ושוררת ביניהן יחסי ידידות חמים. על אף המרחק הרב בין שתי המדינות פעמיים נערכו שני ביקורים ממלכתיים בטונגה: הנשיא חיים הרצוג ב-1986 ולאחר כן, ב-2011 ביקר ראובן ריבלין כיו"ר הכנסת במטרה לקדם את העזרה של מדינת ישראל בטיפול במחלת הסוכרת הנפוצה בטונגה.
פוליטיקה > צבא וביטחון

צבא טונגה שלח 40 חיילים כחלק מהכוח האמריקאי למלחמת עיראק למספר חודשים במהלך שנת 2004. משלחות נוספות נשלחו בשנים 2007 וחזרו בשנת 2008, כל אלו ללא אבדות. בשנת 2010 שלחה המדינה כ-200 חיילים למלחמת אפגניסטן, במחוז הלמנד.
כלכלה

מקורות הפרנסה העיקריים הם (לפי סדר החשיבות) חקלאות, דיג, תיירות ועבודה במדינות אחרות.
הייצוא החקלאי כולל: וניל, קוקוס ומוצריו (קופרה, שמן קוקוס), דגים מיובשים, בננות ודלעות כולל תוצריהן (שמן דלעת וגרעיני דלעת).
ענף נוסף המכניס מטבע זר הוא מכירת סיומת האינטרנט של המדינה (.to) ליזמים המוכרים את הכתובות הנוחות כמו go.to .move.to jump.to
על פי נתוני 2022, הייצוא מטונגה עומד על 12 מיליון דולר בלבד (רוב היצוא לארצות הברית), ואילו היבוא על 250 מיליון דולר (20% נפט, רוב היבוא מפיג'י ומסין).
גאוגרפיה

טונגה היא ארכיפלג המורכב מ-150 איים קטנים באוקיינוס השקט. האיים שהיו ידועים בעבר בשם "איי הידידות", נמצאים מזרחית לאיי פיג'י באוקיינוס השקט הדרומי. 36 מהאיים מאוכלסים. רוב האיים הם הרי געש, כמה מהם - איי אלמוגים. האיים העיקריים הם טונגטפו ואוה וקבוצות האיים העיקריות הן חאפאי, ואוואו וניואס.
טונגה שוכנת באזור אקלים משווני, כלומר אזור בעל משקעים רבים והפרשי טמפרטורות בין עונה לעונה הם קטנים וכך אף ההבדלים בטמפרטורה בין יום לבין לילה. האיים נמצאים באזור בו פוגעות סופות טרופיות.
ב-13 בפברואר 2010 פקד את הארכיפלג רעש אדמה בעוצמה של 6.3 בסולם ריכטר.
בשנת 2022 התפרץ הר הגעש הונגה טונגה.
גאוגרפיה > חלוקה מנהלית

מבחינה מנהלית, טונגה מתחלקת לחמישה מחוזות: טונגטפו, חאפאי, אוה, ואוואו וניואס.
דמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נכון ליולי 2016, גרים במדינה כ-106,000 תושבים. מעל ל-70% מתושבי האי מתגוררים באי הגדול טונגטפו. 98% מהתושבים הם ממוצא אתני משולב של פולינזים ומלנזים. 90% מהאוכלוסייה היא נוצרית. הזרמים הנוצריים המרכזיים הם:
36% משתייכים לכנסייה המתודיסטית המקומית.
18% מורמונים
15% קתולים
12% משתייכים לכנסייה לאומית נוספת.
ראו גם

אימפריית טואי טונגה
הערות שוליים

↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
↑  חזקי ברוך, ביקור ממלכתי ראשון בטונגה מזה 25 שנים, באתר ערוץ 7, 7 באפריל 2011
↑  Tongan Marines return safely for Christmas, Matangi Tonga, ‏2004-12-21 (באנגלית) (ארכיון)
↑  Tongan troops to work with UK and other ISAF forces in Afghanistan, GOV.UK (באנגלית) (ארכיון)
↑  Tonga Department of Statistics - Census 1996, web.archive.org, ‏2008-11-18 (ארכיון)
↑  Tonga Divisions, www.statoids.com
| מדינות וטריטוריות באוקיאניה |
| --- | --- | --- |
| אוסטרליה | אוסטרליה • נורפוק |  |
| מלנזיה | איי מאלוקו ומערב גינאה החדשה (חלק מאינדונזיה) • איי שלמה • ונואטו • מזרח טימור  • פיג'י • פפואה גינאה החדשה • קלדוניה החדשה |  |
| מיקרונזיה | איי מריאנה הצפוניים • איי מרשל • גואם • מיקרונזיה • נאורו • פלאו • קיריבטי |  |
| פולינזיה | איי קוק • הוואי • ואליס ופוטונה • טובאלו • טונגה • טוקלאו • ניואה • ניו זילנד • סמואה • אי הפסחא • סמואה האמריקנית • פולינזיה הצרפתית • פיטקרן |  |
| מונרכיות |
| --- | --- | --- |
| ממלכות | אוסטרליה • איי בהאמה • איי שלמה • אנטיגואה וברבודה • אסוואטיני • בהוטן • בחריין • בלגיה • בליז • ג'מייקה • גרנדה •  דנמרק • הולנד • הממלכה המאוחדת • טובאלו • טונגה • ירדן • לסוטו • מלזיה1 (נגרי סמבילן • פרליס) • מרוקו • נורווגיה • ניו זילנד • סנט וינסנט והגרנדינים • סנט לוסיה • סנט קיטס ונוויס • ספרד • ערב הסעודית • פפואה גינאה החדשה • קמבודיה • קנדה • שוודיה • תאילנד |  |
| מונרכיות נבחרות | איחוד האמירויות הערביות • מלזיה • קריית הוותיקן |  |
| נסיכויות | אנדורה • הממלכה המאוחדת (ויילס) • ליכטנשטיין • מונקו • ספרד (אסטוריאס) |  |
| סולטנויות | אינדונזיה (יוגיאקרטה) • ברוניי • מלזיה1 (ג'והור • טרנגנו • סלנגור • פהנג • פרק • קדה • קלנטן) • עומאן |  |
| קיסרויות | יפן |  |
| אמירויות | איחוד האמירויות הערביות1 (אבו דאבי • אום אל-קיוין • דובאי • עג'מאן • פוג'יירה • ראס אל-ח'ימה • שארג'ה) • כווית • קטר |  |
| דוכסויות גדולות | לוקסמבורג |  |
1 חלק ממונרכיה פדרטיבית
| --- | --- |
בקרת זהויות :  NLI: 987007555055405171  BnF: cb11975937b (data)  GND: 4060396-9  LCCN: n80106710  MusicBrainz: a2b8e506-3570-3a56-826e-939049c59428  NARA: 10044446  NDL: 00573271  NKC: ge131093  SUDOC: 027793184  UKPARL: sX1rLJFx  VIAF: 126844352   WorldCat (עם VIAF): 126844352 
סאלוטה טופו השלישית, מלכת טונגה, בילדותה. סאלוטה טופו מלכה מ-1918 עד 1965
עובדים בעיבוד קופרה בטונגה, 1967
מנהלה מקומית

מִנְהָלָה מקומית היא רמת חלוקה מנהלית מתחת לרשות מקומית. יצירת רמה נוספת זו מקובלת במדינות שונות, בדרך כלל כשהרשות המקומית היא עיר גדולה, מה שמקשה על העירייה לנהל אותה בצורה ריכוזית. סיבה אחרת ליצירת מנהלות מקומיות היא איחוד של מספר רשויות מקומיות לרשות אחת. במצב כזה, אם הרשויות לפני האיחוד היו מגובשות, וקיימת דרישה מצד הנהגותיהן לשמר רמה מסוימת של קבלת החלטות מקומית, אפשר שתוגדר מנהלה מקומית לכל אחת מהן מתחת לרמת העירייה המאוחדת.
בישראל קיימות מספר דוגמאות של מִנְהָלוֹת מקומיות, מנהלות רובע או מנהלות קהילתיות. מטרת המִנְהָלָה היא לאפשר לתושבי רובע עירוני או יישוב קהילתי, דרגות שונות של אוטונומיה קהילתית-חברתית במסגרת העירייה, הגברת מעורבות התושבים בניהול חייהם, וניצול יעיל של משאבים.
דוגמאות למנהלות מקומיות ניתן למצוא בקריית חיים ובנווה שאנן-רמות רמז בחיפה, ביפו בתל אביב-יפו ובשכונות רמות וגילה בירושלים. חלק מהמינהלות הן מחלקות עירוניות, וחלק מוקמות על סמך חוק העמותות או בשיתוף פעולה עם המתנ"ס השכונתי. סוג נוסף של מנהלה מקומית, המעניק דרגה גבוהה יותר של אוטונומיה מוניציפלית, הוא ועד רובע עירוני, השואב את מעמדו ישירות משר הפנים, כדוגמת ועדי הרובע העירוניים בנוה מונוסון ובמכבים-רעות.
בסיס חוקי

פקודת העיריות מאפשרת לשר הפנים להכריז על הקמת רבעים עירוניים אם חפצים בכך תושבי אותו אזור. לרבעים אלה יקבע תקנון בחירות, רבעים יוכלו לקבוע תוספת תשלום ארנונה:
רשאי השר להכריז שאזור פלוני הכלול בתחום העירייה יהיה רובע עירוני, אם הוכח שתושבי אותו אזור רוצים בכך.
שר הפנים השתמש בסמכותו והקים את רובע מכבים רעות בתוך העיר המאוחדת מודיעין מכבים-רעות, ואת רובע נוה מונוסון בעירית יהוד - מונוסון. עיריית ירושלים אימצה הרעיון של חלוקה לרבעים בעלי סמכויות מסוימות, ואולם בשינוי מסוים: הוקמו מנהלים קהילתיים שהם עמותות ללא סמכויות פורמליות, סביב מתנ"סים קיימים.
מנהלות מקומיות קיימות (סטטוטוריות ועירוניות) > מנהלות סטטוטוריות

נוה מונוסון - עיריית יהוד-מונוסון
מכבים-רעות - עיריית מודיעין-מכבים-רעות
מנהלות מקומיות קיימות (סטטוטוריות ועירוניות) > מנהלות עירוניות

גילה - עיריית ירושלים
רמות - עיריית ירושלים
יפו - עיריית תל אביב-יפו
נווה שאנן - עיריית חיפה
קריית חיים - עיריית חיפה
קריית שמואל - עיריית חיפה
מנהלים קהילתיים בירושלים

בירושלים הוקמו החל משנות השמונים על פי חזונו של טדי קולק לביזור סמכויות העירייה, 28 מנהלים קהילתיים המשמשים כעמותות המנהלות מתנ"ס מקומי. תפקידם המרכזי הוא לסייע לעירייה, לתושבים ולנותני השירותים הפועלים במסגרתה לשפר את שירותיהם בתחומי החברה, הסביבה, הרווחה והחינוך. אחת ממטרותיו של המנהל הקהילתי היא הפיכת הקהילה ליוזמת ולפעילה, להבדיל מגוף שאך מגיב להחלטות העירייה. בין תפקידיה הבולטים של המנהלה הקהילתית העסקת מתכנן אורבני, אשר באמצעותו מעבירה המנהלה את התייחסות התושבים להצעות לתוכניות מתאר.
המנהלים שולבו בין תפקידי המנהלות השכונתיות שהוקמו בשנות ה-70, שהתמקדו בעיקר בחיזוק הדמוקרטיה בשכונה ובפיתוח החברה האזרחית ובין תפקידי המתנ"סים שהתרכזו בעיקר במתן שירותים ובהפעלת תוכניות בתחומי התרבות, הנוער והספורט. הקמת המנהלים בירושלים לא לוותה בהסדר חקיקתי, מעמדם של המנהלים הקהילתיים עדיין לא הוגדר ולא הוגדרו גם יחסי הגומלין עם העירייה. המנהלים רוכזו תחת החברה הירושלמית למתנ"סים שנוהלה מאז הקמתה ועד 2010 צביקה צ'רניחובסקי.
בפועל עמותות אלה מנהלות לפחות פורמלית את המתנ"ס המקומי (אף כי מנהלי המתנ"סים אינם שכירים של העמותות), ומקבלות תמיכה מהעירייה, אך אינן גובות כספים מהתושבים. לעמותות אין סמכויות פורמליות, אולם בהבנות לא פורמליות עם הרשות, לעמותות מעורבות בהליכי תכנון וביצוע של פרויקטים כנציגות השכונה.
מרבית העמותות הוקמו לפי תקנונים מצויים. בתקנוני העמותה לא מופיעים הנחיות באשר להליכי הבחירות לעמותות המפורטים בתקנון בחירות נפרד. חברים בעמותות אלה המייסדים של העמותות שהם לרוב הנבחרים בסבב הבחירות הראשון. במרבית העמותות לא נערכו בחירות במשך למעלה מעשור. דבר אשר יצר ביקורת ניכרת, שכן חלק משמעותי מחברי המנהל כלל לא נבחר בבחירות אלא התמנה בשלבים שונים.
בכהונת ראש העירייה ניר ברקת החל ראש העיר בהליכי בחירות. טרם הליכי הבחירות התנהלו הליכים משפטיים בין העירייה לבין חלק מהעמותות ולבין החברה הירושלמית למתנ"סים שניסו למנוע או לדחות את הבחירות. לאחר אישור הבחירות, נקבע תקנון בחירות על ידי ועדה עירונית, כשהמנהלים נדרשו לאמץ התקנון שנקבע. מרבית המנהלים אימצו את התקנון. תקנון הבחירות קבע מספר בוחרים מינימלי, וכן ועדות ערר שונות. סבב הבחירות הראשון שהתבצע לחלק מהמנהלים הקהילתיים לא הביא את מספר הבוחרים המינימלי, ובעקבות כך החלו הליכים משפטיים העוסקים בנושא הבחירות.
בדצמבר 2020 התקיימו לאחר כעשור בחירות לחלק מהמנהלים הקהילתיים בירושלים, בשכונות בקעה, הר חומה, גוננים, פסגת זאב, בית צפאפא וגינות העיר.  בבחירות הצביעו 18,436 מצביעים, שהם בסך הכל כ-17 אחוזים מבעלי זכות הצבעה באותן שכונות.
ועד רובע עירוני סטטוטורי > מסגרת פורמלית וייעוד

ועד רובע עירוני מוקם על ידי שר הפנים על פי סעיפים 13–16 לפקודת העיריות, לא על ידי העירייה. סוג זה של מנהלה מקומית נהנה מרמה גבוהה של אוטונומיה קהילתית-חברתית. לפי מדיניותו המוצהרת של משרד הפנים, מוסד ועד הרובע העירוני מיועד, בין השאר, לאפשר ליישובים קהילתיים ותיקים להתאחד מוניציפלית עם ערים שכנות מבלי לפגוע בצביונם הקהילתי-חברתי. דוגמאות לכך הן נוה מונוסון ומכבים-רעות. דוגמה במתכונת קצת שונה היא קריית חיים, בה קיימת מנהלה מקומית על התשתית המשפטית הפורמלית של אגודת מים, ובעבר הוקמה בה מועצה מקומית בתוך עיריית חיפה במתכונת של ועד רובע עירוני. בשלושת המקרים, מדובר ביישובים קהילתיים שתיפקדו בעבר כרשויות מקומיות עצמאיות המעוניינים לשמור על האוטונומיה הקהילתית של היישוב.
ועד רובע עירוני סטטוטורי > פעילות ותחומי טיפול

ועד הרובע העירוני הראשון שהוקם מאז החלו איחודי הרשויות, הוא ועד רובע עירוני נוה מונוסון. הפרוגרמה של רובע זה, כפי שאושרה על ידי משרד הפנים, מועצת עיריית יהוד-מונוסון ומנהלת נוה מונוסון, מתייחסת לתחומי הטיפול הבאים:
תרבות, חוגים, ספורט, שבט הצופים, גיל הרך, חינוך בלתי פורמלי, בריכת השחיה, הספרייה הקהילתית ופעילות קהילתית בתחום נוה מונוסון במתכונת הקיימת ביישוב.
טיפול בגיל השלישי במסגרת הקהילתית ופרויקט "קהילה תומכת".
ביטחון שוטף וסגירת היישוב בלילות.
שירותי דת ומסורת, תוך שמירת מעמד רב היישוב במסגרת המנהלה.
תפעול ופיקוח על התחזוקה של מבני הציבור ביישוב.
גיבוש עמדות והמלצות בהיבטים היישוביים-קהילתיים של איכות הסביבה, חזות פני היישוב, חינוך פורמלי, תחבורה, וביטחון ושמירת האופי הכפרי-קהילתי של נוה מונוסון והצגתן בפני הגורמים המוסמכים בעירייה ובוועדה המקומית לתכנון ובניה. העירייה תפעל בשיתוף פעולה על המנהלה בכל הנוגע לתוכנית בנין עיר בנוה מונוסון ומתוקף סמכויותיה המוניציפליות, היא לא תיזום ולא תתמוך בתוכניות בנין עיר בנוה מונוסון או בשינויים בתוכניות קיימות, מבלי להתייעץ עם המנהלה. למען הסר ספק, אין באמור כדי לגרוע מסמכויותיה של הוועדה המקומית לתכנון ובניה יהוד מונוסון.
לצורך הצגת עמדות המנהלה יוזמנו נציגיה כחברים או משקיפים, לפי העניין, לוועדות הרלוונטיות בעירייה ובוועדה המקומית ויהיו לנציגיה זכות השתתפות בדיוניהן.
טיפול בכל נושא קהילתי, חברתי ותרבותי אחר שאיננו בסמכותו של ראש העיר או מועצת העיר.
הפרוגרמה של מנהלת רובע עירוני מכבים-רעות, כפי שאושרה על ידי משרד הפנים, מועצת עיריית מודיעין-מכבים-רעות ומנהלת רובע מכבים-רעות, מתייחסת לתחומי הטיפול הבאים:
מנהלת רובע עירוני מכבים-רעות תהיה הגוף המייצג את תושבי מכבים-רעות.
שימור וחיזוק הקהילה במכבים-רעות.
השפעה על השירותים העירוניים הניתנים בתחום מכבים-רעות.
מעורבות לשיפור תשתית החינוך ורמת החינוך.
מעורבות לשיפור פני הסביבה בכלל והשטחים הפתוחים הציבוריים בפרט.
קיום מסגרות למעורבות התושבים בהתנדבות פעילה וקיום מערכת תומכת ליוזמות קהילתיות של התושבים.
מעורבות בתחום הביטחון, בתחום הבינוי והפיתוח האזורי ובכל נושא רלוונטי העולה בעירייה והקשור במכבים-רעות.
מיצוי כוח הקנייה של מכבים-רעות כגוף.
ניתן לראות כי בכל הקשור למנהלות הסטטוטוריות של יישובים קהילתיים שאוחדו עם ערים סמוכות, אף שהמסגרת הפורמלית שלהן, ביחס תקצובן ואופן בחירתן, עוגנו בתקנות, הרי שביחס להיקף פעולתן טרם נקבעו אמות-מידה אחידות, וייתכנו הבדלים במידת האוטונומיה של כל יישוב ויישוב במסגרת עיריית-הגג בהתאם לאופיו וההיסטוריה שלו.
הערות שוליים

↑  שגיאה נפוצה בעברית היא לכנותה "מִנְהֶלֶת מקומית" (לעיתים "מִינְהֶלֶת"). מקור השגיאה באטימולוגיה עממית המתייחסת לצורת הנסמך "מִנְהֶלֶת", שהִנה נכונה בצירופים כמו "מנהלת האזור" ו"מנהלת היישוב", כאילו הייתה מילה נפרדת שעומדת בזכות עצמה. אולם, כפי ש"משטרת ישראל" היא "משטרה", וכפי ש"מכללת רמת-גן" היא "מכללה", כך גם "מנהלת האזור" היא "מנהלה" כשאינה בסמיכות, וכך גם לגבי המונח "מנהלה מקומית" שאינו צירוף סמיכות.
↑  אפרת וקסמן, דנה בלאנדר ואשר אריאן, דגמים של שיתוף אזרחים, באתר המכון הישראלי לדמוקרטיה, 2002, עמ' 45–54
↑  ק"ת 6547 ביום 28.12.2006
↑  ק"ת 6457 מיום 30.1.2006
↑  עתמ 47156-08/11 מינהל קהילתי פסגת-זאב - ירושלים, אליהו בן חמו, אברהם שלום נ' עיריית ירושלים, ראש עיריית ירושלים - ניר ברקת, מועצת העיר ירושלים ואח'
↑  בחירות 2020 למינהלים הקהילתיים בירושלים: התוצאות הסופיות | כל העיר, באתר כל העיר ירושלים, ‏2020-12-23
| --- | --- |
בקרת זהויות :  NLI: 987007283094005171  LCCN: sh85015883 
שלט מורה אל משכן המנהל המקומי ברחוב האר"י בשכונת נחלאות בירושלים
טרנטבליזם

DJ Qbert מתמרן בתחרות בצרפת ב-2006
טרנטבליזם הוא אמנות של ביצוע מניפולציה על צלילים ויצירת מוזיקה חדשה, אפקטים קוליים, מיקסים ועוד, בדרך כלל באמצעות שימוש בשני פטיפונים או יותר ובמיקסר של די.ג'יי המצויד בקרוספיידר. המיקסר מחובר למערכת הגברה בהופעות או לציוד שידור (ברדיו, טלוויזיה או אינטרנט) כדי שקהל רחב יותר יוכל לשמוע את היצירה של הטרנטבליסט. הטרנטבליסטים מבצעים מניפולציות על תקליטים באמצעות תנועת היד להחזרת המחט לנקודות מדויקות על התקליט, ועושים שימוש בצלחת הפטיפון על ידי עצירה, האטה, האצה או סיבוב אחורי של התקליט. בנוסף, משתמשים בקרוספיידר ובשליטה על הרווח והאיקוליזציה כדי לעצב את הצליל ואת הרמה של כל פטיפון.
היסטוריה

מקורות ראשונים לשימוש בפטיפון ככלי נגינה החלו כבר בשנות ה-30 וה-40 של המאה ה-20, כשהמלחינים של מוזיקת הקונקרט השתמשו בציוד אודיו לניסויים ויצירת מוזיקה. עם הזמן, הפך הפטיפון לכלי נגינה של ממש, כשב-1971 הושק דגם ה-Technics SL-1200, הפך אותו לכלי עיקרי בתרבות ההיפ-הופ המתפתחת בניו יורק. DJ Kool Herc, מהגר מג'מייקה, היה אחד מהאבות המייסדים של הטרנטבליזם המודרני, שהשתמש בטכניקות של דיג'יי ממוזיקת הדאב כדי לפתח שיטות חדשות שנעשו אפשריות בזכות הטכנולוגיה של הפטיפונים הישירים.
טכניקות

במהלך שנות ה-90, פותחו שיטות מתקדמות של גירוד תקליטים, כאשר דיג'יים ואמנים החלו להתמקד במניפולציות על התקליט יחד עם השימוש בקרוספיידר ליצירת מקצבים חדשים ותוצרים סוניים. תהליך הג'אגלינג, שהומצא על ידי סטיב די, כולל מניפולציה של שתי תבניות תופים שונות כדי ליצור תבנית חדשה.
הערות שוליים

↑  "The Art Of Turntablism | History Detectives | PBS". PBS. נבדק ב-31 במרץ 2021. {{cite web}}:  (עזרה)
↑  globaldjacademy (10 במרץ 2019). "What is Turntablism? | Turntablism Artists | Turntablist vs DJ | Turntablism Songs". Global Dj Academy. אורכב מ-המקור ב-9 ביוני 2023. נבדק ב-31 במרץ 2021. {{cite web}}:  (עזרה)
| --- | --- |
בקרת זהויות :  GND: 1033804827
לימודי מגדר

לימודי מגדר הוא תחום ידע אקדמי בין-תחומי העוסק בחקירת הזהויות, התפקידים והייצוגים המגדריים, וכיצד מערכת המגדר באה לידי ביטוי בזירות חברתיות שונות.
לימודי מגדר צמחו במהלך שנות ה-70 של המאה ה-20, עם התפתחות תחומי ידע נוספים מעבר ללימודי נשים שהפכו לתחום אקדמי נפרד כבר בסוף שנות ה-60. כיום לימודי מגדר הם תחום גג שתחתיו מתקיימים תחומי ידע שונים – לימודי נשים, לימודי גבריות, תאוריות פמיניסטיות, תיאוריות של מיניות, לימודי להט"ב ועוד.
עלייתם לחשיבות, במיוחד באוניברסיטאות מערביות לאחר שנות ה-90, חפפה לעליית הדקונסטרוקציה.
תכנים ושיטות לימוד > רב-תחומיות

בבסיס לימודי מחקר עומדת ההנחה כי הזהות המגדרית היא אחד העקרונות בסיסיים הקובעים את האופן בו הסדר החברתי מתארגן, ומכאן שעליהם לעסוק בדיון ובמחקר של האופן בו קטגוריית המגדר משפיעה על תחומי הפעילות האנושית השונים. לימודי מגדר מחויבים לתפיסה רב-תחומית ולשיתוף פעולה עם חוקרים מתחומי ידע שונים, הן לצורך שימוש במקורות ידע חיצוניים והן למטרת יישום תיאוריות המגדריות על תחומי ידע ופעולה מגוונים. במקרים רבים לימודי מגדר במוסדות האקדמיים השונים משותפים לכמה פקולטות - רוח, חברה, אמנויות, משפטים, רפואה, ועוד.
תכנים ושיטות לימוד > אקטיביזם

לימודי מגדר עוסקים בבחינה ביקורתית של האופן בו המבנים ויחסי הכוח החברתיים מייצרים ומשעתקים את מערכת היחסים הקיימת בין המגדרים השונים. חלק מהתוכניות ללימודי מגדר מעודדות אקטיביזם במקרים של זיהוי דיכוי מגדרי.
תכנים ושיטות לימוד > הצטלבות עם קטגוריות זהות נוספות

לימודי מגדר עוסקים ביחסים בין מגדר לבין מאפייני זהות נוספים, כגון אתניות, מיניות, מעמד, גזע, מתוך ניסיון להבין מה היחס ביניהם. התפיסה היא שדיכוי על רקע מאפייני זהות אלה ואחרים במקרים רבים משולב בנקודת המבט המגדרית.
היחס בין לימודי נשים ללימודי מגדר

מצד אחד יש הטוענים כי השילוב של לימודי נשים עם תחומי הידע הנוספים שכיום כלולים בלימודי מגדר חיוני להישרדות של תיאוריות פמיניסטיות באקדמיה.
מנגד, הרחבת לימודי נשים ומעבר ללימודי מגדר יצרו את החשש שמא התוצאה תהיה מחיקת ההישג של הבאת נקודת המבט של הנשים לקדמת המחקר, הידע וייצור התרבות, וזניחת ההדגשה של הפערים המיניים, הגופניים והרגשיים בין נשים לגברים. אחרים רואים את המעבר מלימודי נשים ללימודי מגדר כתחום אקדמי ניסיון לייצר תדמית נייטרלית יותר לתחום, מתוך ההנחה כי כך יקל על העוסקים בו להיות זכאים ליתרונות מוסדיים שונים. המחיר שהשינוי דורש הוא ויתור על הפן הפוליטי של פרויקט לימודי נשים.
ביקורת נוספת מבטאת חשש שהרחבת התחום תפתח אותו להשתתפות של גברים, במקום שבתחילת הדרך כלל נשים בלבד ונתפס על ידן כמקום בטוח.
התנגדות ללימודי מגדר

לקראת סוף העשור השני של המאה ה-21 החלה מגמה של צמצום וסגירה של תוכניות אקדמיות של לימודי נשים ומגדר, וזאת במקביל לביטויים של השלטון בהקשר לצמצום זכויות האשה על גופה וזכויות של קבוצות להט"ב. ניתן לראות תופעה זו בפולין, בהונגריה בברזילובמדינות אחרות, כאשר המונח "תיאוריה מגדרית" החל לסמן את הדרישות של המגדרים והקבוצות השונות לשוויון זכויות וחופש בחירה, לראות בתוכניות הלימודים העוסקות בלימודי מגדר כמקור לדרישות אלה ולנסות לפעול לצמצומן וסגירתן.
הערות שוליים

↑  Mary Zaborskis, Gender Studies: Foundations and Key Concepts, jstor, ‏29.11.2018
↑  Marilyn Gottschall, The Ethical Implications of the Deconstruction of Gender, Journal of the American Academy of Religion 70, 2002, עמ' 279–299
1 2  Judith Lorber, Shifting Paradigms and Challenging Categories, Social Problems, 4 53, 2006, עמ' 448-453
↑  Jennifer C. Nash, re-thinking intersectionality, Feminist Review 89, 2008, עמ' 1-15
↑  Hemmings, C. "The Life and Times of Academic Feminism", in: Handbook of Gender and Women's Studies. Eds. Davis, K., Evans, M., Lorber, J. Sage Publications, 2006.
↑  Agnieszka Bielecka, Poland No Friend to Women, Human Rights Watch, ‏3.12.2017
↑  Anna Zsubori, Gender studies banned at university – the Hungarian government’s latest attack on equality, The Conversation, ‏9.10.2018
↑  גיא כהן, הונגריה סגרה את חוגי המגדר, באתר ערוץ 7, ‏18.10.2018
↑  Brazil inaugurates far-right nationalist Jair Bolsonaro as president, CBC, ‏1.1.2019
↑  Jennifer Evans, The new war on gender studies, The Conversation, ‏7.1.2019
| --- | --- |
בקרת זהויות :  BnF: cb16248353h (data)  GND: 4482930-9  LNB: 000270041  NKC: ph872789